hu en hu hu hu de hu en hu hu hu hu hu hu hu hu hu hu hu hu hu hu en en en en en hu hu hu en en hu en
Érmezei Lili Zoé – Body Borders – TELEPGALÉRIA
kiállítás időpontja: 2011. december 08 – 20.
kiállitás megnyitó időpontja: 2011. december 08.  19:30
“BODY BORDERS, Fotográfiai kísérlet a modell és a fotós viszonyának megváltoztastásával
Célom egy olyan alkotás elkészítése, ahol mint fotós, fizikailag nem vagyok jelen a fotózáson, hanem virtuális kapcsolatban állok a modellemmel és az internet eszközével, Skypon keresztül instruálom őt.
A képek szereplőjét egy teljesen személytelen, steril fehér térben fényképezem, meztelenül.
Az intimitást és a személytelenséget ütköztetem, fotósorozatom kísérlet arra, hogy hogyan tudok együtt dolgozni, és közösen alkotni olyan modellel, akivel személyesen nem találkoztam,
s miként tudunk együttműködni a fizikai kapcsolat jelenléte nélkül. Bár egymás intim terét fizikailag nem feszegetjük, mégis e fotósorozattal célom az, hogy olyan közeget hozzak létre
a modell számára, ahol az intimitás jelentős mértékben szerepel. Fontos számomra, hogy
a modellek miként élik meg nőiességüket a fotózásom során, testképük és milyen módon változik az általuk megszokott fotózásokkal összevetve. Így ebben a munkában egyszerre van szerepem fotósként és nőként egyaránt.
E munkám kísérlet az intimitás felfedezésére a digitális világ személytelenségében, valamint kísérlet a nőiség újrafelfedezésére egy minőségében szokatlan fotós-modell kapcsolat kialakításával. Külön izgalmas, hogy a skype adta formának köszönhetően, a fotós is szerepel
a képen, ezzel a kapcsolat láthatóvá válik, és a két szereplő együtt jelenik meg a virtuális térben.
A meztelenség ábrázolásának módja külön figyelmet érdemel. A meztelen női test lírai módon való ábrázolása során – ahol a képek nem fedik fel teljesen testet – a meztelen test nem mint matérium jelenik meg a fotókon, hanem a nő líraiságának hordozójaként ábrázolja a fotós.
A monitor visszafotózásakor készülnek el a végleges fényképek, a pixelek egy érdekes, természetes rétegként jelennek meg a meztelen női tet és a valódi látvány között.” Érmezei Lili Zoe
kiállítás megnyitóról készült további képeket itt találod: https://www.facebook.com/pg/TelepGaleria/photos/?tab=album&album_id=321461111198071
kiállítás fb eseménye: https://www.facebook.com/events/1037277749633726/?ti=icl
⟵LUXORY of the DIRT
“KERES ÉS” – Az Alagsor csoport kiállítása⟶
Proudly powered by WordPress | Theme: Sydney by aThemes.